ব্যারাকপুরের বিধায়কের নজরে টিটাগরের কাউন্সিলরদের একাংশ

ব্যারাকপুর: ব্যারাকপুরের বিধায়ক রাজ চক্রবর্তীর রনংদেহি রূপ ধরা পড়ল। টিটাগড়ের পৌর প্রতিনিধিদের কড়া ভাষায় হুঁশিয়ারি দিলেন তিনি।

২০২২ সালে হয়েছে পৌর নির্বাচন, টিটাগরে বিরোধীশূন্য করেই বোর্ড গঠন করেছে রাজ্যে শাসক দল তৃণমূল কংগ্রেস। কিন্তু নির্বাচনের ফলাফলের এক বছর পর থেকেই শুরু হয় তৃণমূলের অন্তর্দ্বন্দ্ব। গত কয়েক দিন আগে টিটাগর পৌরসভার বোর্ড মিটিংয়ে একটি বিল পাস করা কে নিয়ে শুরু হয় তুমুল হট্টগোল, পৌরসভার পৌর প্রধান কমলেশ সাউ য়ের বিরুদ্ধে সরব হন টিটাগর পৌরসভার একাধিক পৌর প্রতিনিধি এই বিষয় নিয়ে সামাজিক মাধ্যমে ফেসবুক পোস্ট করছে ব্যারাকপুরের বিজেপি নেতৃত্ব। ব্যারাকপুরে এক অনুষ্ঠানে ব্যারাকপুর বিধানসভা কেন্দ্রের বিধায়ক রাজ চক্রবর্তীকে প্রশ্ন করা হলে তিনি বলেন বহু বিজেপির নেতৃত্ব তৃণমূলে যোগদান করে কাউন্সিলর হয়েছেন যারা সদ্য ঘটে যাওয়া লোকসভা নির্বাচনে বিজেপির হয়ে কাজ করেছেন, যারা এখনো কাউন্সিলর আছেন তারা তৃণমূল কংগ্রেসকে কালিমালিপ্ত করার চেষ্টা করছেন। সরাসরি তৃণমূল কাউন্সিলরদের প্রতি এমন মন্তব্য নিয়ে শুরু হয়েছে রাজনৈতিক চাপানোউতোর।

আরও পড়ুন: স্কুলে ভর্তির জন্য দিতে হবে বেশি টাকা! বিক্ষোভ অভিভাবকদের

অপরদিকে এই বিষয় নিয়ে বলতে গিয়ে ব্যারাকপুর বিধানসভা বিজেপির কনভেনার বিশাল জয়সওয়াল জানান কয়েকদিন আগে তৃণমূল পরিচালিত টিটাগর পৌরসভায় তাদের অন্ধরেই একটি বিল পাস করা নিয়ে ঝামেলার সৃষ্টি হয়। সেই খবর আমরা পেয়েছি। টিটাগর অঞ্চলে সাধারণ মানুষের পরিষেবা নষ্ট করছে পৌর প্রতিনিধিরা।

দেখুন অন্য খবর